text: হলদিবাড়ি ভারতের পশ্চিমবঙ্গ রাজ্যের কুচবিহার জেলার একটি শহর ও পৌরসভা এলাকা।
  
  ভৌগোলিক উপাত্ত 
  শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ৫৭ মিটার (১৮৭ ফুট)।
  
  আবহাওয়া 
  এখানে ঋৃতু তিনিটি। গ্রীষ্মকাল, বর্ষাকাল, শীতকাল। গ্রীষ্মকালের গড় তাপমাত্রা ৩৫ ডিগ্রী সেলসিয়াস এবং শীতকালে গড় তাপমাত্রা ৫ ডিগ্রী সেলসিয়াস।
  
  জনসংখ্যার উপাত্ত 
  ভারতের ২০০১ সালের আদমশুমারি অনুসারে হালদিবাড়ি শহরের জনসংখ্যা হল ১৩,১৭০ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হালদিবাড়ি এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।
  
  যোগাযোগ
  হলদিবাড়ি জলপাইগুড়ি শহরের সাথে রেল ও সড়ক পথে যুক্ত। তিস্তা নদীর পশ্চিম তীরে অবস্থিত এটি একটি প্রান্তিক জনবসতি। রেল পথে সরাসরি  শিয়ালদহ রেলওয়ে স্টেশন ও কলকাতা রেলওয়ে স্টেশন এর সঙ্গে যুক্ত। বর্তমানে তিস্তা নদীর ওপর 'জয়ী' সেতুর কাজ চলছে, যা ভবিষ্যতে হলদিবাড়িকে মেখলিগ‌ঞ্জের সাথে যুক্ত করবে । এছাড়া হলদিবাড়ি রেলস্টেশন ও বাংলাদেশের চিলাহাটি রেলস্টেশন যুক্ত হতে যাচ্ছে ।
  
  প্রশাসন 
  হলদিবাডী পৌরসভা ১১ টি ওয়ার্ডের সমন্বয়ে গঠিত।
  
  তথ্যসূত্র 
  
  বিষয়শ্রেণী:পশ্চিমবঙ্গের শহর
  বিষয়শ্রেণী:কোচবিহার জেলার শহর
title: হলদিবাড়ি